
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 562 

5 Μαΐου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση, συγκρότηση και ορισμός μελών Επιτρο¬ 
πής στο Υπουργείο Οικονομίας και Οικονομικών, 
διενέργειας ανοικτού δημόσιου διαγωνισμού για 
την υλοποίηση του Πληροφοριακού Συστήματος 

Περιουσιολογίου. 1 

Σύσταση - συγκρότηση και ορισμός μελών Επιτρο¬ 
πής στο Υπουργείο Οικονομίας και Οικονομικών, 
για τη διενέργεια ανοικτού δημόσιου διαγωνισμού 
και αξιολόγηση των προσφορών για την υλοποί¬ 
ηση των Τελωνειακών Ηλεκτρονικών Υπηρεσιών 


ΙΟΙδποΙ. 2 

Ανάθεση οργάνωσης και λειτουργίας Παιδικών Εξο¬ 
χών - Κατασκηνώσεων του Κρατικού Προγράμ¬ 
ματος σε Νομαρχιακές Αυτοδιοικήσεις. 3 


Α ΠΟΦΑΣΕΙ Σ 

Αριθμ. 1042795/460/Α0006 (1) 


Σύσταση, συγκρότηση και ορισμός μελών Επιτροπής 
στο Υπουργείο Οικονομίας και Οικονομικών, διενέρ¬ 
γειας ανοικτού δημόσιου διαγωνισμού για την υλο¬ 
ποίηση του Πληροφοριακού Συστήματος Περιουσι- 
ολογίου. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 89 και 128 του π.δ. 284/1988 (ΦΕΚ 128 
Α'), «Οργανισμός του Υπουργείου Οικονομικών» όπως 
τροποποιήθηκε και ισχύει. 

β) Του π.δ. 81/2002 (ΦΕΚ 57 Α') « Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών». 

γ) Του άρθρου 34 του ν. 1914/1990 « Εκσυγχρονισμός 
και ανάπτυξη του Δημόσιου Τομέα και της κεφαλαιαγο¬ 
ράς, φορολογικές ρυθμίσεις και άλλες διατάξεις» (ΦΕΚ 
178 Α'), σε συνδυασμό με τις διατάξεις του άρθρου 13 
του ν. 2346/1995 (ΦΕΚ 220 Α'). 

δ) Του άρθρου 19 του ν. 1599/1986 «Σχέσεις Κράτους- 
Πολίτη» Καθιέρωση νέου τύπου δελτίου ταυτότητας και 
άλλες διατάξεις» (ΦΕΚ 75 Α'), όπως τροποποιήθηκε και 


κωδικοποιήθηκε με τις διατάξεις των άρθρων 13,14 και 
15 του ν. 2690/1999 « Κύρωση του Κώδικα Διοικητικής 
Διαδικασίας και άλλες διατάξεις» (ΦΕΚ 45 Α'). 

ε) Της περ γ' της παρ. 2 του άρθρου 17 του ν. 3205/2003 
(ΦΕΚ 297Α'). 

στ) Του ν. 2362/1995 (ΦΕΚ 247Α') «Περί Δημοσίου Λο¬ 
γιστικού ελέγχου των δαπανών του Κράτους και άλλες 
διατάξεις». 

ζ) Του ν. 2286/1995 ( ΦΕΚ 19Α) “Προμήθειες του Δημό¬ 
σιου Τομέα και ρυθμίσεις συναφών θεμάτων”. 

η) Του π.δ. 394/1996 (ΦΕΚ 266/Α) “Κανονισμός Προμη¬ 
θειών δημοσίου” και του 346/1998 ( ΦΕΚ 230/Α) “Προ- 
δαρμογή της Ελληνικής Νομοθεσίας για τις δημόσιες 
συμβάσεις υπηρεσιών κ,λπ.”, όπως τροποποιήθηκε με 
το π.δ. 18/2000 (ΦΕΚ 15/Α) και κατά το μέρος που οι 
διατάξεις τους δεν αντίκεινται στις διατάξεις της οδη¬ 
γίας 2004/18/ΕΚ. 

2. Την οδηγία 2004/18/ΕΚ “Περί συντονισμού των δι¬ 
αδικασιών σύναψης δημοσίων συμβάσεων υπηρεσιών 
και προμηθειών”. 

3. Την υπ’ αριθμ. 1024639/11176/0005/9.3.2006 διακήρυξη 
για την υλοποίηση του Πληροφοριακού Συστήματος 
Περιουσιολογίου. 

4. Το υπ’ αριθμ. 12127/0005/26.4.2006 έγγραφο της Δ/ 
νσης Οικονομικού, με το οποίο ζητείται η συγκρότηση 
της επιτροπής διενέργειας του διαγωνισμού και το υπ’ 
αριθμ. 1727/18.4.2006, έγγραφο της Γ.Γ.Π.Σ., με το οποίο 
προτείνονται τα μέλη αυτής. 

5. Το γεγονός ότι, από τις διατάξεις της απόφασης 
αυτής, προκαλείται δαπάνη σε βάρος του Κρατικού 
Προϋπολογισμού, για την αμοιβή του Προέδρου και των 
μελών της Επιτροπής, η οποία θα καταβληθεί από τις 
πιστώσεις εξόδων του Προϋπολογισμού του Υπουργείου 
Οικονομίας και Οικονομικών και θα καθοριστεί με νέα 
απόφαση του Υπουργού Οικονομίας και Οικονομικών. 

Αποφασίζουμε: 

I. Συνιστούμε στο Υπουργείο Οικονομίας και Οικονομι¬ 
κών επιτροπή για τη διενέργεια του δημόσιου ανοικτού 
διαγωνισμού που προκηρύχθηκε με την 1024639/11176/ 
0005/9.3.2006 διακήρυξη και την αξιολόγηση των προ¬ 
σφορών του έργου "Υλοποίηση του Πληροφοριακού 
Συστήματος Περιουσιολογίου". 

Β. Συγκροτούμε την παραπάνω επιτροπή και ορίζουμε 
τα μέλη αυτής ως εξής: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Οδυσσέα Σακελλαρίδη, Αναπληρωτή Καθηγητή στο 
Πανεπιστήμιο Αιγαίου, ώς Πρόεδρο, με αναπληρωτή τον 
Πέτρο Γρούμπο, Καθηγητή στο Πανεπιστήμιο Πατρών. 

2. Παναγιώτη Λαζαρίδη, Προϊστάμενο της Γενικής Δ/ 
νσης του ΚΕΠΥΟ,ως μέλος, με αναπληρωτή τον Νικόλαο 
Τσόπελα υπάλληλο με βαθμό Α', του κλάδου ΠΕ Πλη¬ 
ροφορικής, που υπηρετεί ως Προϊστάμενος της Δ/νσης 
Εισαγωγής και Ελέγχου Στοιχείων Η/Υ (Δ/32). 

3. Νικόλαο Βασιλειάδη, Επίκουρο Καθηγητή, στο Αρι- 
στοτέλειο Πανεπιστήμιο Θεσσαλονίκης, ως μέλος, με 
αναπληρωτή τον Ιωάννη Κοτρώνη, Επίκουρο Καθηγητή 
στο Εθνικό και Καποδιστριακό Πανεπιστήμιο Αθηνών. 

4. Αγγελική Παπαλάνη υπάλληλο με βαθμό Α', του κλά¬ 
δου ΠΕ Εφοριακών, που υπηρετεί στη Δ/νση Εφαρμογών 
Η/Υ (Δ/30), ως μέλος, με αναπληρώτρια την Αργυρώ 
Λιαπάκη υπάλληλο βαθμό Α', του κλάδου ΠΕ Εφοριακών, 
που υπηρετεί στην ίδια Δ/νση. 

5. Γ εώργιο Λασκαρίδη, Σύμβουλο του Γ ενικού Γ ραμμα- 
τέα Πληροφοριακών Συστημάτων, ως μέλος, με αναπλη- 
ρώτρια την Μαρία Καλτσιάδου, επίσης Σύμβουλο του 
Γ ενικού Γ ραμματέα Πληροφορικών Συστημάτων. 

III. Χρέη γραμματέα της επιτροπής θα εκτελεί το μέ¬ 
λος της επιτροπής που θα ορίσει ο Πρόεδρός της. 

IV. Έργο της Επιτροπής είναι η διενέργεια του ανοικτού 
Δημόσιου διαγωνισμού, που αφορά το έργο υλοποίησης 
του Πληροφοριακού Συστήματος Περιουσιολογίου, η 
αξιολόγηση των προσφορών, που θα υποβληθούν, και 
η σύνταξη πρακτικών τεχνικής και οικονομικής αξιολό¬ 
γησης, σύμφωνα με τους όρους της 1024639/11176/0005 
/9.3.2006 διακήρυξης, και τη Νομοθεσία περί Κρατικών 
Προμηθειών. 

V. Η επιτροπή θα συνεδριάζει εντός και εκτός του 
κανονικού ωραρίου λειτουργίας των Δημόσιων Υπηρε¬ 
σιών, στο κτήριο της Γ.Γ.Π.Σ. (επί των οδών Χανδρή 1 και 
Θεσσαλονίκης -Μοσχάτο) και η διάρκεια λειτουργίας 
αυτής ορίζεται μέχρι την ολοκλήρωση του διαγωνισμού. 
Μετά την ολοκλήρωση κάθε φάσης της διαδικασίας αξι¬ 
ολόγησης θα υποβάλλει τα σχετικά πρακτικά, σε πέντε 
(5) αντίγραφα, στην Δ/νση Οικονομικού (Δ5) 

VI. Η αμοιβή του Προέδρου και των μελών της Επιτρο¬ 
πής θα καθορισθεί με άλλη απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Απριλίου 2006 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθμ. 1042794/459/Α0006 (2) 

Σύσταση - συγκρότηση και ορισμός μελών Επιτροπής 
στο Υπουργείο Οικονομίας και Οικονομικών, για τη 
διενέργεια ανοικτού δημόσιου διαγωνισμού και αξιο¬ 
λόγηση των προσφορών για την υλοποίηση των Τε¬ 
λωνειακών Ηλεκτρονικών Υπηρεσιών ΙΟΙδηοΙ. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 89 και 128 του π.δ. 284/1988 (ΦΕΚ 128 
Α'), «Οργανισμός του Υπουργείου Οικονομικών» όπως 
τροποποιήθηκε και ισχύει. 

β) Του π.δ. 81/2002 (ΦΕΚ 57 Α') «Συγχώνευση των 


Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών». 

γ) Του άρθρου 34 του ν. 1914/1990 « Εκσυγχρονισμός 
και ανάπτυξη του Δημόσιου Τομέα και της κεφαλαιαγο¬ 
ράς, φορολογικές ρυθμίσεις και άλλες διατάξεις» (ΦΕΚ 
178 Α'), σε συνδυασμό με τις διατάξεις του άρθρου 13 
του ν. 2346/1995 (ΦΕΚ 220 Α'). 

δ) Του άρθρου 19 του ν. 1599/1986 «Σχέσεις Κράτους- 
Πολίτη» Καθιέρωση νέου τύπου δελτίου ταυτότητας και 
άλλες διατάξεις» (ΦΕΚ 75 Α'), όπως τροποποιήθηκε και 
κωδικοποιήθηκε με τις διατάξεις των άρθρων 13,14 και 
15 του ν. 2690/1999 « Κύρωση του Κώδικα Διοικητικής 
Διαδικασίας και άλλες διατάξεις»(ΦΕΚ 45 Α'). 

ε) Του ν. 2362/1995: ( ΦΕΚ 247Α') «Περί Δημοσίου Λο¬ 
γιστικού ελέγχου των δαπανών του Κράτους και άλλες 
διατάξεις» 

ζ) Του ν. 2286/1995 ( ΦΕΚ 19Α) “Προμήθειες του Δημό¬ 
σιου Τομέα και ρυθμίσεις συναφών θεμάτων”. 

η) Του π.δ. 394/1996 (ΦΕΚ 266/Α) “Κανονισμός Προμη¬ 
θειών δημοσίου” και του 346/1998 ( ΦΕΚ 230/Α) “Προ¬ 
σαρμογή της Ελληνικής Νομοθεσίας για τις δημόσιες 
συμβάσεις υπηρεσιών κ.λπ” όπως τροποποιήθηκε με το 
π.δ. 18/2000 (ΦΕΚ 15/Α) και κατά το μέρος που οι δια¬ 
τάξεις τους δεν αντίκεινται στις διατάξεις της οδηγίας 
2004/18/ΕΚ. 

2. Την οδηγία 2004/18/ΕΚ “Περί συντονισμού των δι¬ 
αδικασιών σύναψης δημοσίων συμβάσεων υπηρεσιών 
και προμηθειών”. 

3. Την υπ’ αριθμ.1029121/11427/0005/22.3.2006 διακήρυξη 
για την υλοποίηση του έργου των Τελωνειακών Ηλε¬ 
κτρονικών Υπηρεσιών ΙΟΙδηοΙ. 

4. Το υπ’ αριθμ. 1783/20.4.2006 έγγραφο της Γ.Γ.Π.Σ. 
με το οποίο ζητείται η συγκρότηση της επιτροπής δι¬ 
ενέργειας του διαγωνισμού και προτείνουμε τα μέλη 
αυτής. 

5. Το γεγονός ότι, από τις διατάξεις της απόφασης 
αυτής, προκαλείται δαπάνη σε βάρος του Κρατικού Προ¬ 
ϋπολογισμού, για την αμοιβή του Προέδρου και των 
μελών της Επιτροπής, η οποία θα καταβληθεί από τις 
πιστώσεις εξόδων του Προϋπολογισμού του Υπουργείου 
Οικονομίας και Οικονομικών και θα καθοριστεί με νέα 
απόφαση του Υπουργού Οικονομίας και Οικονομικών. 

Αποφασίζουμε: 

I. Συνιστούμε στο Υπουργείο Οικονομίας και Οικονομι¬ 
κών επιτροπή για τη διενέργεια του δημόσιου ανοικτού 
διαγωνισμού που προκηρύχθηκε με την 1029121/11427/00 
05/22.3.2006 διακήρυξη και την αξιολόγηση των προσφο¬ 
ρών του έργου "Υλοποίηση Τελωνειακών Ηλεκτρονικών 
Υπηρεσιών ΙΟΙδηοΙ". 

II. Συγκροτούμε την παραπάνω επιτροπή και ορίζουμε 
τα μέλη αυτής ως εξής: 

1. Ιωάννη Βλαχάβα, Καθηγητή στο Αριστοτέλειο Πα¬ 
νεπιστήμιο Θεσσαλονίκης, ώς Πρόεδρο, με αναπληρωτή 
τον Παναγιώτη Λιναρδή Αναπληρωτή Καθηγητή στο 
Αριστοτέλειο Πανεπιστήμιο Θεσσαλονίκης. 

2. Δημήτριο Βαρουτά, Λέκτορα στο Εθνικό και Καποδι- 
στριακό Πανεπιστήμιο Αθηνών, ως μέλος, με αναπληρω¬ 
τή τον Δημήτριο Βέργαδο, Λέκτορα στο Πανεπιστήμιο 
Αιγαίου. 

3. Σωτήριο Φούρκα, υπάλληλο με βαθμό Α', του κλάδου 
ΠΕ Τελωνειακών, που υπηρετεί ως Προϊστάμενος της 

Δ/νσης Υποστήριξης Ο.Π.Σ.Τ. ως μέλος, με αναπληρωτή 
τον Νικόλαο Αυθίνο υπάλληλο με βαθμό Α', του κλάδου 
ΠΕ Τελωνειακών που υπηρετεί ως Τμηματάρχης του Β' 
Τμήματος της ίδιας Δ/νσης. 

4. Νικόλαο Τσαγκάρη υπάλληλο με βαθμό Β', του κλά¬ 
δου ΠΕ Πληροφορικής που υπηρετεί στη Δ/νση Εφαρμο¬ 
γών Η/Υ, ως μέλος, με αναπληρώτρια την Μαρία Τζαφά- 
λια υπάλληλο με βαθμό Α, του κλάδου ΠΕ Πληροφορικής 
που υπηρετεί στην ίδια Δ/νσης 

5. Κωνσταντίνο Αντωνετσή Σύμβουλο του Γενικού 
Γραμματέα Πληροφοριακών Συστημάτων ως μέλος, με 
αναπληρωτή τον Μιχάλη Κυριακίδη, επίσης Σύμβουλο 
του Γ ενικού Γ ραμματέα Πληροφοριακών Συστημάτων. 

III. Χρέη γραμματέα της επιτροπής θα εκτελεί το μέ¬ 
λος της επιτροπής που θα ορίσει ο Πρόεδρος της. 

IV. Έργο της Επιτροπής είναι η διενέργεια ανοικτού 
δημόσιου διαγωνισμού που αφορά το έργο υλοποίη¬ 
σης Τελωνειακών Ηλεκτρονικών Υπηρεσιών ΙΟΙδηοΙ, η 
αξιολόγηση των προσφορών που θα υποβληθούν και η 
σύνταξη πρακτικών τεχνικής και οικονομικής αξιολόγη¬ 
σης, σύμφωνα με τους όρους της 1029121/11427/0005/2 
2.3.2006 διακήρυξης και τη Νομοθεσία περί Κρατικών 
Προμηθειών. 

V. Η επιτροπή θα συνεδριάζει εντός και εκτός του κα¬ 
νονικού ωραρίου λειτουργίας των Δημόσιων Υπηρεσιών, 
στο κτήριο της Γ.Γ.Π.Σ. ( οδός Χανδρή 1 και Θεσσαλονί¬ 
κης -Μοσχάτο) και η διάρκεια λειτουργίας αυτής ορί¬ 
ζεται μέχρι την ολοκλήρωση του εν λόγω διαγωνισμού. 
Μετά την ολοκλήρωση κάθε φάσης της διαδικασίας 
αξιολόγησης θα υποβάλλει τα σχετικά πρακτικά της, 
σε πέντε (5) αντίγραφα, Δ/νση Οικονομικού (Δ5). 

VI. Η αμοιβή του Προέδρου και των μελών της Επιτρο¬ 
πής θα καθορισθεί με άλλη απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Απριλίου 2006 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθμ. ΠΙβ/Γ.Π. 28176 (3) 

Ανάθεση οργάνωσης και λειτουργίας Παιδικών Εξοχών 
- Κατασκηνώσεων του Κρατικού Προγράμματος σε 
Νομαρχιακές Αυτοδιοικήσεις. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕ¬ 
ΝΤΡΩΣΗΣ - ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Το άρθρο 19 παρ. 6 εδ. Α του ν. 2646/1998 «Ανάπτυ¬ 
ξη του Εθνικού Συστήματος Κοινωνικής Φροντίδας και 
άλλες διατάξεις» (ΦΕΚ 236/1998 τ. Α'). 

2. Τις διατάξεις του άρθρου 14 του ν. 3106/2003 «Ανα¬ 
διοργάνωση του Εθνικού Συστήματος Κοινωνικής Φρο¬ 
ντίδας και άλλες διατάξεις» (ΦΕΚ 30/2003 τ. Α') 

3. Τις διατάξεις του ν. 749/1948 «Περί Παιδικών εξοχών 
και ειδικών εστιών σιτίσεως παίδων» όπως τροποποιή¬ 
θηκε και συμπληρώθηκε μεταγενέστερα (ΦΕΚ 200/1948 
τ. Α'). 


4. Τις διατάξεις του ν. 2190/1994 (ΦΕΚ 28/1994 τ. Α') 
όπως τροποποιήθηκε και συμπληρώθηκε μεταγενέστε¬ 
ρα. 

5. Τις διατάξεις του αρθρ. 22 του ν. 2362/1995 (ΦΕΚ 
247/1995 τ. Α') «περί Δημοσίου Λογιστικού, ελέγχου των 
δαπανών του Κράτους και άλλες διατάξεις». 

6. Τις διατάξεις του από 24.6.49 β. δ/τος (ΦΕΚ 144/ 
Α'/1949) «περί οργανώσεως και λειτουργίας παιδικών 
εξοχών» όπως τροποποιήθηκε και συμπληρώθηκε με¬ 
ταγενέστερα με το από 14.4.1952 β.δ. (ΦΕΚ 98/Α'/1952) 
και το π.δ. 272/1978 (ΦΕΚ 59/1978 τ. Α'). 

7. Τις διατάξεις του π.δ. 441/1986 (ΦΕΚ 216/1986 τ. Α') 
«Τροποποίηση και συμπλήρωση διατάξεων του από 
24.6.49 β.δ. «περί οργανώσεως και λειτουργίας Παιδι¬ 
κών Εξοχών» και του από 14.4.52 β.δ. «Περί καθορισμού 
λεπτομερειών τινών του ν. 1727/1951 κ.λπ.», όπως τροπο¬ 
ποιήθηκαν και συμπληρώθηκαν μεταγενέστερα» όπως 
αυτό τροποποιήθηκε και συμπληρώθηκε μεταγενέστερα 
με το π.δ. 512/1988 (ΦΕΚ 232/1988 τ. Α'), το οποίο τρο¬ 
ποποιήθηκε και συμπληρώθηκε μεταγενέστερα με το 
π.δ. 312/2001 (ΦΕΚ 210/2001 τ. Α'). 

8. Το άρθρο 90 του π.δ. 63/2005 (ΦΕΚ 98/2005 τ. Α') 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα» 

9. Το β.δ. 289/1970 (ΦΕΚ 89/1970 τ. Α') «περί μετονομα- 
σίας του Εθνικού Ιδρύματος Εργαζόμενου Παιδιού εις 
Κοινωνικόν Κέντρον Οικογένειας και Νεότητας, τρο- 
ποποιήσεως, συμπληρώσεως και κωδικοποιήσεως των 
διεπουσών τούτο διατάξεων», όπως τροποποιήθηκε και 
συμπληρώθηκε μεταγενέστερα με το β.δ. 385/1971 (ΦΕΚ 
115/1971 τ. Α'), το από 18.3.1982 π.δ. (ΦΕΚ 129/1982 τ. Β' ) 
και το π.δ. 434/1985 (ΦΕΚ 156/1985 τ. Α'). 

10. Τις διατάξεις της Κοινής Υπουργικής Απόφασης υπ’ 
αριθμ. Γ2β/1541/20.4.1999 «Κατάργηση του Κοινωνικού Κέ¬ 
ντρου Οικογένειας και Νεότητας» (ΦΕΚ 980/1999 τ. Β'). 

11. Την υπ’ αριθμ. ΔΙΔΚ/Φ. 1/2/6139/23.3.2004 (ΦΕΚ 
527/2004 τ. Β') Κοινή Απόφαση του Πρωθυπουργού και 
του Υπουργού Εσωτερικών, Δημόσιας Διοίκησης και 
Αποκέντρωσης «Ανάθεση αρμοδιοτήτων στους Υφυ¬ 
πουργούς Εσωτερικών, Δημόσιας Διοίκησης και Απο¬ 
κέντρωσης». 

12. Την υπ’ αριθμ. 37930/ΔΙΟΕ 1264/14.10.2005 κοινή 
απόφαση του Πρωθυπουργού και του Υπουργού Οικο¬ 
νομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (ΦΕΚ 1432/2005 τ. Β'). 

13. Την υπ’ αριθμ. 30356/14.3.2006 Κοινή Απόφαση του 
Πρωθυπουργού και του Υπουργού Υγείας και Κοινωνι¬ 
κής Αλληλεγγύης «Ανάθεση αρμοδιοτήτων στους Υφυ¬ 
πουργούς Υγείας και Κοινωνικής Αλληλεγγύης Αθανά¬ 
σιο Γιαννόπουλο και Γεώργιο Κωνσταντόπουλο» (ΦΕΚ 
311/2006 τ. Β'). 

14. Το γεγονός ότι η από τις διατάξεις της απόφασης 
αυτής προκαλούμενη δαπάνη, το ύψος της οποίας δεν 
μπορεί να προσδιορισθεί επακριβώς, θα βαρύνει τις 
με Φ. 220 ΚΑΕ 2343 έτους 2006 πιστώσεις του προϋ¬ 
πολογισμού του Υπουργείου Υγείας και Κοινωνικής 
Αλληλεγγύης. Εκτιμάται πάντως ότι δεν θα υπερβεί το 
ποσό των 4.200.000,00 € περίπου, αποφασίζουμε: 

Άρθρο 1 

Για το έτος 2006 η οργάνωση και η λειτουργία των 
Παιδικών Εξοχών - Κατασκηνώσεων του Κρατικού Προ¬ 
γράμματος, που αποτελούσε αρμοδιότητα του Κ.Κ.Ο.Ν. 

και του Π.Ι.Κ.Π.Α., ανατίθεται στις παρακάτω Νομαρχια¬ 
κές Αυτοδιοικήσεις ως ακολούθως: 


Α/Α 

ΝΟΜΑΡΧΙΑΚΗ 

ΑΥΤΟΔΙΟΙΚΗΣΗ 

ΟΝΟΜΑΣΙΑ ΠΑΙΔΙΚΗΣ ΕΞΟ¬ 
ΧΗΣ - ΚΑΤΑΣΚΗΝΩΣΗΣ 
ΤΟΠΟΘΕΣΙΑ 

1. 

ΑΘΗΝΩΝ - ΠΕΙΡΑΙΩΣ 



Α) Νομαρχία Αθηνών 

Β' Ν. ΠΕΝΤΕΛΗΣ 


Τομέας Αν. Αθήνας 

ΠΕΝΤΕΛΗΣ 


Β) Νομ. Διαμ. Πειραιά 

ΓΑΛΑΤΑ ΠΟΡΟΥ 

2. 

ΑΝΑΤΟΛΙΚΗΣ ΑΤΤΙΚΗΣ 

Δ' ΑΓ. ΑΝΔΡΕΑ 

Ε' ΑΓ. ΑΝΔΡΕΑ ΚΕΡΑΤΕΑΣ 

3. 

ΑΙΤΩΛΟΑΚΑΡΝΑΝΙΑΣ 

ΑΜΦΙΛΟΧΙΑΣ ΜΠΟΥΚΑ 

3. 

ΓΡΕΒΕΝΩΝ 

ΦΙΛΙΠΠΑΙΩΝ 

5. 

ΔΡΑΜΑΣ-ΚΑΒΑΛΑΣ- 

ΚΑΛΛΙΘΕΑΣ 


ΞΑΝΘΗΣ 

Ν. ΠΕΡΑΜΟΥ 


Α) ΝΟΜΑΡΧΙΑΚΟ ΔΙΑΜ. 
ΔΡΑΜΑΣ 

Β) ΝΟΜΑΡΧΙΑΚΟ ΔΙΑΜ. 
ΚΑΒΑΛΑΣ 

ΠΟΤΑΜΙΑΣ ΘΑΣΟΥ 

6. 

ΗΡΑΚΛΕΙΟΥ 

ΗΡΑΚΛΕΙΟΥ ΚΟΚΚΙΝΗ ΧΑΝΙ 

7. 

ΘΕΣΣΑΛΟΝΙΚΗΣ 

ΣΤΑΥΡΟΥ 

ΑΓΙΑΣ ΤΡΙΑΔΑΣ 

8. 

ΚΑΡΔΙΤΣΑΣ 

ΝΕΡΑΙΔΑΣ 

9. 

ΚΕΡΚΥΡΑΣ 

ΚΕΡΚΥΡΑΣ ΟΡΜΟΣ ΓΟΥΒΙΩΝ 

10. 

ΚΟΡΙΝΘΙΑΣ 

Η' ΚΟΡΙΝΘΟΥ (ΚΛΗΜΕΝΤΙΟΥ 
ΚΑΙΣΑΡΕΙΑΣ) 

11. 

ΛΑΡΙΣΑΣ 

ΑΓΙΟΥ ΔΗΜΗΤΡΙΟΥ 

ΑΓΙΑΣ ΠΑΡΑΣΚΕΥΗΣ 

12. 

ΛΕΣΒΟΥ 

ΜΥΤΙΛΗΝΗΣ ΝΕΑΠΟΛΗ 

13. 

ΜΑΓΝΗΣΙΑΣ 

Β' ΠΟΡΤΑΡΙΑΣ 

14. 

ΜΕΣΣΗΝΙΑΣ 

ΑΓΙΑΣ ΜΑΡΙΝΑΣ 

15. 

ΠΙΕΡΙΑΣ 

ΛΕΠΤΟΚΑΡΥΑΣ 

16. 

ΡΟΔΟΠΗΣ - ΕΒΡΟΥ 
ΝΟΜΑΡ. ΔΙΑΜ. ΕΒΡΟΥ 

ΜΑΚΡΗΣ ΑΛΕΞΑΝ/ΠΟΛΗΣ 

17. 

ΣΑΜΟΥ 

ΠΡΙΝΙΩΝ 

18. 

ΣΕΡΡΩΝ 

ΧΡΥΣΟΠΗΓΗ 

19. 

ΤΡΙΚΑΛΩΝ 

ΠΕΥΚΗ 

20. 

ΦΘΙΩΤΙΔΑΣ 

Α' ΚΑΜ. ΒΟΥΡΛΩΝ 

Β' ΚΑΜ. ΒΟΥΡΛΩΝ 

21. 

ΧΑΝΙΩΝ 

ΚΑΛΑΘΑ 

22. 

ΧΑΛΚΙΔΙΚΗΣ 

ΜΕΤΑΜΟΡΦΩΣΗΣ 

23. 

ΧΙΟΥ 

ΣΚΛΑΒΙΩΝ 


Αρθρο 2 

Διοίκηση Παιδικών Εξοχών - Κατασκηνώσεων 

Κάθε Παιδική Εξοχή - Κατασκήνωση του Κρατικού 
Προγράμματος διοικείται από Διοικητικό Συμβούλιο, 
που συγκροτείται με απόφαση του οικείου Νομάρχη, 
και του οποίου η σύνθεση προβλέπεται από τις αρ. 
Φ. 104/Γ2γ/4446/1982 (ΦΕΚ 436/1982 τ. Β'), 8917/1983 
(ΦΕΚ 734/1983 τ. Β'), Γ2β/4303/1988 (ΦΕΚ 620/1988 τ. 
Β') Κ.Υ.Α. 

Ο Πρόεδρος εκπροσωπεί το Δ.Σ. στις δημόσιες και άλ¬ 
λες αρχές και λαμβάνει γνώση των εγγράφων, εγκυκλίων 


και υπολοίπων οδηγιών των αρμοδίων Διευθύνσεων του 
Υπουργείου Υγείας και Κοινωνικής Αλληλεγγύης. 

Σε περίπτωση απουσίας ή κωλύματος του τα καθήκο- 
ντά του εκτελούνται από τον Αντιπρόεδρο. 

Αρθρο 3 

Αρμοδιότητες Διοικητικού Συμβουλίου 

Το Δ.Σ. έχει τη γενικότερη ευθύνη της διοίκησης της 
Παιδικής Εξοχής - Κατασκήνωσης και της διαχείρισης 
της κάθε είδους περιουσίας της. 

Συντάσσει λεπτομερή προϋπολογισμό των απαιτου- 
μένων πιστώσεων για την αντιμετώπιση: 

α) των δαπανών εκτέλεσης των απαραίτητων τεχνικών 
εγκαταστάσεων της Παιδικής Εξοχής - Κατασκήνωσης, 
συντήρησής τους, διάλυσης και συγκέντρωσης του υλι¬ 
κού, και 

β) των δαπανών διατροφής και λειτουργίας εν γένει 
της Παιδικής Εξοχής -Κατασκήνωσης, τον οποίο υπο¬ 
βάλλει στην οικεία Νομαρχιακή Αυτοδιοίκηση. 

Παρακολουθεί και εποπτεύει την πιστή εφαρμογή και 
τήρηση του κανονισμού εσωτερικής λειτουργίας της 
Παιδικής Εξοχής - Κατασκήνωσης. 

Αρθρο 4 

Λειτουργία Παιδικών Εξοχών - Κατασκηνώσεων 

Η λειτουργία της κάθε Παιδικής Εξοχής - Κατασκήνω¬ 
σης ρυθμίζεται λεπτομερώς από την υπ’ αριθμ. I. 5144/ 
1958 Απόφαση όπως τροποποιήθηκε και συμπληρώθηκε 
μεταγενέστερα και αποτελεί τον Κανονισμό Εσωτερικής 
Λειτουργίας Παιδικών Εξοχών και Κατασκηνώσεων. 

Ο Συντονιστής (Αρχηγός) έχει την ευθύνη της ομαλής 
λειτουργίας και του συντονισμού των δράσεων προ¬ 
σωπικού και κατασκηνωτών σε καθημερινή βάση. Ενη¬ 
μερώνεται έγκαιρα για την τοποθέτησή του όχι όμως 
νωρίτερα των 15 ημερών από την έναρξη της πρώτης 
κατασκηνωτικής περιόδου. 

Στο έργο του αυτό υποβοηθείται από τους Επιμελητές, 
τους Τμηματάρχες, τους Ομαδάρχες, τους γυμναστές 
και τους ειδικούς συνεργάτες σε θέματα ψυχαγωγίας 
και χειροτεχνίας. 

Οι διαχειριστές βρίσκονται στον χώρο της Παιδικής 
Εξοχής - Κατασκήνωσης 15 ημέρες πριν και 10 ημέρες 
μετά ενώ τα στελέχη και το υπόλοιπο προσωπικό 3 
ημέρες πριν και 3 ημέρες μετά. 

Για την υγιεινή του χώρου της κάθε Παιδικής Εξο¬ 
χής - Κατασκήνωσης και την υγεία των κατασκηνω¬ 
τών υπεύθυνος είναι ο γιατρός της Παιδικής Εξοχής 
- Κατασκήνωσης. Μετέχει ενεργά καθημερινά στη ζωή 
της Παιδικής Εξοχής - Κατασκήνωσης, προσφέρει τις 
πρώτες βοήθειες σε κατασκηνωτές και προσωπικό και 
συνεργάζεται άμεσα με το Συντονιστή σε θέματα πρό¬ 
ληψης, διαιτολογίου κ.λ.π. Στο έργο του βοηθείται από 
Νοσοκόμα. 

Ο Διαχειριστής και ο βοηθός του είναι αρμόδιοι για 
τον εξοπλισμό της Παιδικής Εξοχής - Κατασκήνωσης 
με αναλώσιμο και μη αναλώσιμο υλικό. 

Ο Διαχειριστής καλύπτει τα τρέχοντα λειτουργικά 
έξοδα από κονδύλιο ύψους όχι ανώτερου των 293,47 
ευρώ ανανεούμενο με την παρουσίαση των σχετικών 
αποδείξεων. 

Το Διαιτολόγιο καθορίζεται μετά από συνεργασία 
Συντονιστή, Γιατρού και Διαχειριστή. Εγκρίνεται από 
το Δ.Σ. της Παιδικής Εξοχής - Κατασκήνωσης. Λαμ- 

βάνονται κάθε φορά υπόψη μεμονωμένες περιπτώσεις 
ειδικής διατροφής κατασκηνωτών για λόγους υγείας ή 
θρησκευτικούς. 

Η προετοιμασία των κατάλληλων γευμάτων και ρο¬ 
φημάτων σε σκεύη και χώρους καθαρούς και η διανομή 
τους σε προκαθορισμένες ώρες βάσει του ωρολογίου 
καθημερινού προγράμματος της Παιδικής Εξοχής - Κα¬ 
τασκήνωσης είναι ευθύνη του μάγειρα και του βοηθού 
του. 

Το προσωπικό βοηθητικών εργασιών είναι επιφορτι¬ 
σμένο με την καθαριότητα των χώρων που σερβίρονται 
τα γεύματα, καθώς και των χώρων υγιεινής κ.λ.π. 

Στις Παιδικές Εξοχές - Κατασκηνώσεις, κατά τις πε¬ 
ριόδους που φιλοξενούνται παιδιά απαγορεύεται η λει¬ 
τουργία καντίνας ή κυλικείου. Επιτρέπεται μόνο κατά τις 
περιόδους που φιλοξενούνται οικογένειες, ηλικιωμένα 
άτομα και άτομα με αναπηρίες. Το ποσοστό κέρδους 
θα ανέρχεται σε 15% βάσει των τιμολογίων αγοράς, τα 
οποία θα εκδίδονται στο όνομα του ιδιώτη μισθωτή της 
καντίνας, και όχι της Παιδικής Εξοχής - Κατασκήνωσης. 
Την επίβλεψη για τη σωστή λειτουργία της, θα έχει το 
Δ.Σ. της Παιδικής Εξοχής - Κατασκήνωσης. Το ποσόν 
που θα καταβάλλεται από τον ιδιώτη μισθωτή στην Παι¬ 
δική Εξοχή - Κατασκήνωση, θα διατίθεται ύστερα από 
απόφαση του Δ.Σ. αυτής για την κάλυψη λειτουργικών 
αναγκών κ,λ.π. 

Άρθρο 5 
Φιλοξενούμενοι 

Στις Παιδικές Εξοχές - Κατασκηνώσεις φιλοξενού¬ 
νται: 

Α. παιδιά ηλικίας 6-16 ετών, που έχουν ανάγκη παρα- 
θερισμού. Από τις Παιδικές Εξοχές - Κατασκηνώσεις 
αποκλείονται μέχρι αποκαταστάσεως της υγείας τους, 
τα παιδιά που πάσχουν από μεταδοτικά νοσήματα (κο¬ 
κίτης κ.λπ.) και εντελώς τα παιδιά που πάσχουν από 
ψυχονευρωτικά νοσήματα (επιληψία κ.λπ.) σύμφωνα με 
το άρθρο 1 § 3, 4 του ν. 749/1948. 

Στις Παιδικές Εξοχές - Κατασκηνώσεις φιλοξενούνται 
και παιδιά με αναπηρίες, που πληρούν τις παραπάνω 
προϋποθέσεις και διαθέτουν ιατρική βεβαίωση ότι η κα¬ 
τάσταση της υγείας τους επιτρέπει τη συμμετοχή τους 
σε πρόγραμμα Παιδικής Εξοχής - Κατασκήνωσης. 

Β. ηλικιωμένοι είτε επισκέπτονται ΚΑΠΗ είτε όχι, 
εφόσον βρίσκονται σε οικονομική αδυναμία, είναι μό¬ 
νοι λόγω έλλειψης άλλης οικογένειας, χηρείας κλπ. και 
διαθέτουν ιατρική βεβαίωση ότι η κατάσταση της υγεί¬ 
ας τους επιτρέπει τη συμμετοχή τους σε πρόγραμμα 
κατασκήνωσης. 

Γ. ενήλικοι με αναπηρίες εφόσον προσκομίσουν ιατρι¬ 
κή βεβαίωση ότι η κατάσταση της υγείας τους επιτρέπει 
τη συμμετοχή τους σε πρόγραμμα κατασκήνωσης. 

Δ. οικογένειες. 

Για το έτος 2006 ο αριθμός των φιλοξενουμένων θα 
ανέλθει σε 22.375 περίπου, ως ακολούθως: 

Α) 12.855 παιδιά, από τα οποία τα 230 περίπου είναι 
παιδιά εξωτερικού, 

Β) 5.070 ηλικιωμένοι 

Γ) 2.810 άτομα με αναπηρίες (παιδιά και ενήλικες). 

Δ) 1.640 άτομα οικογενειών (σε Κέντρα Οικογενειακών 
Διακοπών) 

Αρθρο 6 

Διαδικασίες Συμμετοχής 

Οι εγγραφές των παιδιών γίνονται στις Διευθύνσεις 
Υγείας και στις Διευθύνσεις Υγείας και Πρόνοιας όλων 


των Νομαρχιακών Αυτοδιοικήσεων ή σε Πολυϊατρεία, 
ιατρεία του ΙΚΑ, Κέντρα Υγείας κ.λπ. στις εργάσιμες 
ημέρες και ώρες μέχρι την 31 Μάίου 2006. 

Κάθε παιδί πριν την εγγραφή του εξετάζεται από 
γιατρούς των ανωτέρω αναφερομένων υγειονομικών 
υπηρεσιών ή από γιατρούς των ασφαλιστικών ταμείων, 
που είναι ασφαλισμένοι οι γονείς τους. 

Για κάθε παιδί συμπληρώνεται ειδική καρτέλα, στην 
οποία καταγράφονται εκτός από τα ατομικά στοιχεία 
του παιδιού (ονοματεπώνυμο, ηλικία, καταγωγή κ.λ.π.) 
και τα εξής: 

- κάθε παρατήρηση του γιατρού για την υγεία του παι¬ 
διού, καθώς και η προσωπική του άποψη για τον ιδανικό 
τόπο φιλοξενίας του παιδιού (θάλασσα ή βουνό). 

- η προσωπική επιθυμία του παιδιού, η οποία θα ικα¬ 
νοποιείται εφόσον υπάρχει η ευχέρεια από τον σχετικό 
ετήσιο προγραμματισμό και εφόσον συμπίπτει με την 
γνώμη του γιατρού που το εξέτασε και 

- ο ασφαλιστικός φορέας, στον οποίο είναι το παιδί 
άμεσα ή έμμεσα ασφαλισμένο. 

Οι υγειονομικές υπηρεσίες που αναφέρονται παρα¬ 
πάνω στέλνουν τις καρτέλες αυτές στις Διευθύνσεις 
Υγείας και Πρόνοιας - Τμήματα Πρόνοιας ή στις Διευ¬ 
θύνσεις Πρόνοιας των Νομαρχιακών Αυτοδιοικήσεων, οι 
οποίες θα λειτουργήσουν Παιδικές Εξοχές - Κατασκη¬ 
νώσεις του Κρατικού Προγράμματος και σε συνεργασία 
με το Δ.Σ. της κάθε Παιδικής Εξοχής - Κατασκήνωσης 
της περιοχής τους κατανέμουν τα παιδιά στις Παιδικές 
Εξοχές - Κατασκηνώσεις. 

Οι Νομαρχίες που θα λειτουργήσουν Παιδικές Εξοχές 
- Κατασκηνώσεις του Κρατικού Προγράμματος υποχρε¬ 
ωτικά θα πρέπει να φιλοξενήσουν παιδιά και από άλ¬ 
λους νομούς της χώρας, εφόσον υποβληθούν σχετικές 
αιτήσεις των κατασκηνωτών. 

Οι γονείς των παιδιών που προσέρχονται στα ιατρεία 
για εξέταση προσκομίζουν φωτοαντίγραφο εκκαθαρι¬ 
στικού της εφορίας ή της πλέον πρόσφατης δήλωσής 
τους θεωρημένο ή δήλωση του ν. 1599/1986 που θα ανα¬ 
φέρει το ύψος του οικογενειακού εισοδήματος τους. 

Οι εγγραφές των υπόλοιπων κατηγοριών κατασκηνω¬ 
τών, γίνονται επίσης κατόπιν εξέτασης από γιατρό και 
προσκόμισης του αποδεικτικού της οικονομικής τους 
κατάστασης. Συμπληρώνονται και για αυτούς ατομικές 
καρτέλες με τα προσωπικά τους στοιχεία (ονοματε¬ 
πώνυμο, ασφαλιστικό ταμείο κ.λ.π.) τις παρατηρήσεις 
του γιατρού και τις προτιμήσεις τους, οι οποίες δια¬ 
νέμονται από τις οικείες υγειονομικές υπηρεσίες στις 
Διευθύνσεις και Τμήματα Πρόνοιας των Νομαρχιακών 
Αυτοδιοικήσεων, όπου και γίνεται η κατανομή τους στις 
κατασκηνώσεις. Ειδικά για τις κατασκηνώσεις στις οποί¬ 
ες θα φιλοξενηθούν ΑΜΕΑ οι αιτήσεις θα υποβάλλονται 
στην Πανελλήνια Ομοσπονδία Σωματείων Γονέων και 
Κηδεμόνων Ατόμων με Αναπηρίες (Π.Ο.Σ.Γ.Κ.Α.με.Α.) που 
εδρεύει επί της οδού Μυλλέρου 1, Αθήνα, τηλέφωνο 210 
52 36 501, η οποία θα έχει και την ευθύνη επιλογής των 
κατασκηνωτών, των συνοδών και του ειδικού προσωπι¬ 
κού. Σχετικές οδηγίες θα εκδοθούν από τη Διεύθυνση 
Προστασίας ΑΜΕΑ του Υπουργείου. 

Η ευθύνη της επιλογής των ηλικιωμένων ατόμων απο¬ 
τελεί αρμοδιότητα όλων των Νομαρχιακών Αυτοδιοική¬ 
σεων της χώρας, αφού ορισθεί ο αριθμός των ηλικιω¬ 
μένων κατασκηνωτών, ανά Νομό και ανά κατασκήνωση 

από τη Διεύθυνση Προστασίας Οικογένειας, από την 
οποία θα εκδοθούν και σχετικές οδηγίες. 

Κατά την επιλογή των παιδιών και των υπόλοιπων 
κατηγοριών κατασκηνωτών προτιμούνται οι οικονομικά 
ασθενέστεροι. 

Οι κατηγορίες των κατασκηνωτών, οι οποίοι θα κατα¬ 
βάλλουν ένα συμβολικό ποσό συμμετοχής θα καθορι- 
σθούν με απόφαση που θα εκδοθεί από το Υπουργείο 
Υγείας και Κοινωνικής Αλληλεγγύης όπου θα ρυθμίζο¬ 
νται και οι σχετικές λεπτομέρειες. 

Αρθρο 7 
Προσωπικό 

Κάθε Παιδική Εξοχή - Κατασκήνωση πλαισιώνεται από 
το ακόλουθο προσωπικό: 
α) ένα συντονιστή 

β) ένα επιμελητή για μέχρι 60 παιδιά 
γ) ένα ομαδάρχη για μέχρι 10 παιδιά 
δ) ένα γιατρό 
ε) ένα νοσοκόμο 

στ) ένα γυμναστή μέχρι 75 παιδιά 
ζ) ένα ειδικό συνεργάτη, ειδικευμένο σε θέματα ψυ¬ 
χαγωγίας για μέχρι 75 παιδιά 
η) ένα ειδικό συνεργάτη, ειδικευμένο σε θέματα χει¬ 
ροτεχνίας για μέχρι 75 παιδιά 
θ) ένα διαχειριστή 
ι) ένα βοηθό διαχειριστή 
ια) ένα μάγειρα 
ιβ) ένα βοηθό μάγειρα 
ιγ) ένα αποθηκάριο 

ιδ) ένα ειδικό τεχνίτη και ανάλογο προσωπικό βοη¬ 
θητικών εργασιών. 

Δύναται να υπάρχει τμηματάρχης στις κατασκηνώ¬ 
σεις ηλικιωμένων. Το προαναφερόμενο προσωπικό θα 
κατανεμηθεί από το Υπουργείο Υγείας και Κοινωνικής 
Αλληλεγγύης σε κάθε Παιδική Εξοχή - Κατασκήνωση, 
προκειμένου στη συνέχεια να γίνει η πρόσληψή του από 
την οικεία Νομαρχιακή Αυτοδιοίκηση σύμφωνα με τις 
ισχύουσες διατάξεις. 

Αρθρο 8 

Προσόντα στελεχών 

Τα στελέχη της Παιδικής Εξοχής - Κατασκήνωσης 
είναι απόφοιτοι της σχολής Εκπαίδευσης Στελεχών ΠΕ 
ή απόφοιτοι των ΙΕΚ με ειδικότητα στελεχών κατασκη¬ 
νώσεων. 

Ο Συντονιστής είναι πτυχιούχος Ανώτατης ή Ανώτε¬ 
ρης Σχολής. 

Σε περίπτωση έλλειψης υποψηφίων με τα παραπάνω 
προσόντα, προτιμώνται απόφοιτοι Λυκείου ή εξαταξίου 
Γυμνασίου με ευδόκιμη κατασκηνωτική εμπειρία. 

Ο Επιμελητής είναι απόφοιτος τουλάχιστον Β' τάξε- 
ως Λυκείου ή της Δ' τάξεως εξαταξίου Γυμνασίου με 
ευδόκιμη κατασκηνωτική εμπειρία. 

Ο Τμηματάρχης είναι άτομο με ευδόκιμη κατασκηνω¬ 
τική εμπειρία, απόφοιτος Λυκείου. 

Ο Ομαδάρχης είναι απόφοιτος Α' τάξης Λυκείου ή Δ' 
τάξης Εξαταξίου Γυμνασίου. 

Οι Ειδικοί Συνεργάτες είναι πτυχιούχοι ή φοιτητές 
των παρακάτω σχολών: 

α) Παιδαγωγικών Τμημάτων και ΤΕΙ Βρεφονηπιοκο- 
μίας 

β) Τ.Ε.Ε.ΦΑ. 

γ) Θεατρικών και Δραματικών Σχολών 


δ) Μουσικών και χορευτικών σχολών και 

ε) Σχολών καλλιτεχνικών μαθημάτων. 

Σε περίπτωση έλλειψης υποψηφίων με τα παραπάνω 
προσόντα είναι δυνατή η πρόσληψη στελεχών με κατα¬ 
σκηνωτική εμπειρία που να αποδεικνύεται. 

Αρθρο 9 

Προσόντα λοιπού προσωπικού 

Ο Διαχειριστής είναι τουλάχιστον απόφοιτος Λυκείου 
ή εξαταξίου Γ υμνασίου και κατά προτίμηση υπάλληλος 
της οικείας Νομαρχιακής Αυτοδιοίκησης, καθώς είναι 
υπόλογος και υπεύθυνος έναντι της Νομαρχίας και του 
Υπουργείου Υγείας και Πρόνοιας. Σε περίπτωση που ως 
διαχειριστής επιλεγεί υπάλληλος της οικείας Νομαρχι¬ 
ακής Αυτοδιοίκησης η θέση αυτή δεν θα προκηρυχθεί 
για πλήρωση. 

Ο Γ ιατρός της Παιδικής Εξοχής - Κατασκήνωσης είναι 
απόφοιτος ιατρικής Σχολής με άδεια άσκησης επαγγέλ¬ 
ματος και υποχρεούται να βρίσκεται καθημερινά στους 
χώρους της Παιδικής Εξοχής - Κατασκήνωσης. 

Ο Νοσοκόμος είναι απόφοιτος σχολής Νοσοκόμων με 
άδεια άσκησης επαγγέλματος ή τελειόφοιτος Σχολής 
Νοσοκόμων. 

Ο Μάγειρας και ο βοηθός του είναι απόφοιτοι ή τε¬ 
λειόφοιτοι Σχολής Μαγείρων ή ΥΕ με εμπειρία στην 
ειδικότητα που να αποδεικνύεται. 

Ο Αποθηκάριος είναι τουλάχιστον απόφοιτος Λυκείου 
και κατά προτίμηση με προϋπηρεσία που να αποδει- 
κνύεται. 

Ο Ειδικός Τεχνίτης απόφοιτος ανάλογης Σχολής ή με 
εμπειρία στην ειδικότητα που να αποδεικνύεται. 

Βοηθητικό προσωπικό χωρίς ιδιαίτερα προσόντα. 

Αρθρο 10 

Οι κάθε είδους προμήθειες αναλώσιμου και μη αναλώ¬ 
σιμου υλικού διενεργούνται με μειοδοτικό διαγωνισμό, 
σύμφωνα με τις ισχύουσες για τις Νομαρχιακές Αυτο¬ 
διοικήσεις διατάξεις. 

Επίσης η εκτέλεση εργασιών στις κατασκηνώσεις γί¬ 
νεται από τις Νομαρχιακές Αυτοδιοικήσεις σύμφωνα με 
τις ισχύουσες διατάξεις. 

Αρθρο 11 

Δεν επιτρέπεται η παραχώρηση του χώρου και των 
εγκαταστάσεων της Παιδικής Εξοχής - Κατασκήνωσης 
σε φορείς για τη λειτουργία κατασκηνωτικού προγράμ¬ 
ματος. 

Επιτρέπεται η παραχώρηση μέρους των εγκαταστά¬ 
σεων των Παιδικών Εξοχών - Κατασκηνώσεων σε εν¬ 
διαφερομένους φορείς (π.χ. σχολεία, συλλόγους, κ,λπ.) 
για να χρησιμοποιηθούν περιστασιακά για διάφορες 
εκδηλώσεις τους και όχι για να λειτουργήσουν ως κα¬ 
τασκηνώσεις, σε χρόνο εκτός κατασκηνωτικής περιόδου. 
Γ ια την παραχώρηση απαιτείται απόφαση του Υπουρ¬ 
γού Υγείας και Κοινωνικής Αλληλεγγύης που εκδίδεται 
ύστερα από αίτηση του ενδιαφερομένου φορέα, σχετική 
απόφαση του Δ.Σ. της Παιδικής Εξοχής - Κατασκήνωσης 
και σύμφωνη γνώμη του οικείου Νομάρχη. 

Αρθρο 12 

Θέματα λειτουργίας του κατασκηνωτικού προγράμμα¬ 
τος που δεν αναφέρονται ρητά στην παρούσα απόφαση, 
ρυθμίζονται από τις σχετικές ισχύουσες διατάξεις. 

Άρθρο 13 

Οι δαπάνες για τη λειτουργία του Κρατικού Κατα- 
σκηνωτικού προγράμματος έτους 2006 θα καλυφθούν 
από πιστώσεις που έχουν εγγράφει στο Φ 220 ΚΑΕ 
2343 του Προϋπολογισμού του Υπουργείου Υγείας και 
Κοινωνικής Αλληλεγγύης, οι οποίες θα μεταβιβασθούν 
στους προϋπολογισμούς των οικείων Περιφερειών για 
την επιχορήγηση των εξουσιοδοτημένων για το σκοπό 
αυτό Νομαρχιακών Αυτοδιοικήσεων. 


Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 5 Μαΐου 2006 

οι ΥΦΥΠΟΥΡΓΟΙ 


ΕΣΩΤΕΡΙΚΩΝ,, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

ΑΘΑΝΑΣΙΟΣ ΝΑΚΟΣ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

ΠΕΤΡΟΣ ΔΟΥΚΑΣ 


ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Γ. ΚΩΝΣΤΑΝΤΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410) 597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή 0ϋ: 


Τεύχος 

Περίοδος 

ευπο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β' 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή σύ-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 ειιΐΌ προσαυξανόμενη κατά 1 ευΐΌ ανά 50 
σελίδες. 

• Η τιμή πώλησης σε μορφή οά-τοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά : 210 - 4071010, Ιβχ : 210 - 4071010 ίηΙθΓΠβΙ : Ι)Ιίρ://νννννν.Βΐ. 9 Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Απύ τοΙηΐΒΓΠΒΐ 

Α' (Νόμοι, Π.Δ., Συμβάσεις κτλ.) 

225 € 

1 90 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

1 60 € 

Αναπτυξιακών Πράξεων και Συμβάσεων (Τ.Α.Π.Σ.) 

1 60 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 

• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β, Δ', Αναπτυξιακών Πράξεων & 

Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 

| της ετήσιας συνδρομής έτους 2006, κατά 40 Θυτο ανά έτος παλαιότητας και ανά τεύχος. 



* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβπιβί, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απά την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά απά 08.00 έως 13.00" 

ΑΠΟ ΤΟ ΕΟΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ή(1ρ://νννννν.β1.ςΓ - β-πιοιΙ: »βάπΐ35ΐ6Γ@β1.9Γ 













